Slavonski Brod, 15. svibnja, 2012.

**JADRANSKI NAFTOVOD** dioničko društvo
Voditelj korporativnih komunikacija
Miramarska 24
**10000 Zagreb**

Poštovani

Od našeg čitatelja dobili smo informaciju kako je „Jadranski naftovod, dioničko društvo, 24. travnja 2012. objavio natječaj za radno mjesto 'Tehničar građevinskog održavanja I., jedan izvršitelj, Terminal Slavonski Brod'“.

Uvidom u http://www.janaf.hr, utvrdili smo kako je informacija točna te njenim tragom, u Terminalu Slavonski Brod, pokušali doznati:

- Broj trenutno zaposlenih
- Broj potrebnih radnika, prema trenutnoj sistematizaciji (nomenklaturi)
- U čemu je vidljiva potreba za povećanjem broja zaposlenih?
- Zbog čega je JANAF unajmio privatnu tvrtku za testiranje i odabir kandidata za zaposlenje u vlastitoj tvrtki.
- Znači li to da JANAF nema dovoljno kvalificiran kadar koji je u stanju testirati i odabrati moguće zaposlenike za svoju tvrtku?

Ljubazni upravitelj terminala Slavonski Brod, Pavo Šarčević, za sve informacije te prirode, uputio nas je na Voditelja korporativnih komunikacija tvrtke. Slijedom naputka dobivenog od gospodina Šarčevića, obraćamo Vam se istim pitanjima na koje on nije želio odgovoriti.

Pozdravljajući predsjednika Uprave, dr.sc. Dragana Kovačevića i člana Uprave, Jakšu Marasovića, unaprijed zahvaljujemo na njihovu odgovoru, a koji bi stigao prije objave imena zaposlenog u Terminalu Slavonski Brod.

S poštovanjem

Jerko Zovak